Az Oktatási és Szociális Bizottság 12 igen szavazattal, 1 ellenszavazattal és tartózkodás nélkül az alábbi határozatot hozta:

**11/2016. (I.27.) OSzB. sz. határozat**

Az Oktatási és Szociális Bizottság a „Javaslat a Szombathelyi Zrínyi Ilona Általános Iskola igazgatója pályázat kiírása nélkül történő megbízásának véleményezésére” című előterjesztést megtárgyalta. A Bizottságjavasolja a Polgármesternek, hogy Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) sz. Önkormányzati rendelete 70. § (6) bekezdésében foglalt jogkörében eljárva értsen egyet azzal, hogy a Szombathelyi Zrínyi Ilona Általános iskola igazgatója Kis Gábor, a nemzeti köznevelésről szóló 2011. évi CXC. törvény 67.§ (7) bekezdésében foglaltak alapján pályázat kiírása nélkül további 5 évre megbízásra kerüljön.

**Felelősök:** Rettegi Attila a Bizottság elnöke

 /A végrehajtás előkészítéséért:

 dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal